Onweerswolke… – Perdebytjie se nes
Posted on November 20, 2018 deur perdebytjie
hang weer oor haar kop en dreig om haar te verswelg. Agt jaar lank al sorg sy vir haar kleinkind wat deur sy ma weggegooi is. Gedurende hierdie tyd het sy ma beswaarlik iets bygedra tot sy opvoeding en moes hy baie verjaarsdae teleurgestel word, as sy nie eers moeite doen om te bel nie. Dan moes Gogo (ouma) maar troos, trane afvee en mooipraat.
Intussen het sy ma weer swanger geraak by ‘n ander man en lewe geskenk aan ‘n dogtertjie. Vir hierdie kind het sy alles gedoen en selfs die geld waarmee sy vir Surprise moes klere koop, gespandeer op pienk goedjies. Juis in hierdie tyd, het sy hom nooit besoek of enige aandag aan hom gegee nie. Die tragedie tref en die dogtertjie sterf onverwags op die tenger ouderdom van vyf maande.
Skielik slaan sy weer by Gogo uit en huil hartroerend oor haar dogtertjie. Sy bieg met trane in haar oë, dat sy Surprise versaak het en weer met sy pa wil regmaak. Intussen het Surprise se pa reeds aanbeweeg met ‘n ander liefde. Toe hy dinge wou regmaak, wou sy nie en noudat sy ellendig is, wil sy weer sake regmaak. Al is Gogo jammer oor die slap mammie se verlies, verseker sy haar die lewe werk nie so nie.
Uit die bloute is daar ‘n foonoproep van slap mammie se pa af en hy dreig vir Gogo dat hy sy kleinkind kom haal. Sy skop vas en hy dreig haar met die woorde dat sy nie met ‘n Xhosa moet sukkel nie. Surprise het die gesprek oor die foon gehoor en is sommer vir ‘n week lank siek. Die oupa se plan is dat Surprise Transkei toe moet gaan en by sy ander vrou gaan bly. Hy kan nie die taal praat nie en ken nie eers die mense nie. Hy het nog nooit eers sy oupa gesien nie!
Gogo vermoed hulle wil hom inspan om veewagter te word en hul vuilwerk doen. Wat eintlik agter alles sit, is dat hy weer begin praat oor “damages”. Krismis lê mos weer oom die draai!
Vrydag lui die foon en dis weer die oupa wat begin met sy dreigemente. Gogo was intussen by die welsyn en hulle het aanbeveel dat sy regstappe doen as daar nie tot ‘n vergelyk gekom kan word nie. Die oupa eis nou R7000 vir “damages” en Gogo sê dis regso, maar eers moet hy betaal vir die 8 jaar wat sy die kleinkind versorg het en sy wil ook al die “grant” geld hê wat die ma nooit vir haar gegee het nie. Plus sy gaan ‘n saak van bedrog teen die ma maak, omdat sy die grantkaart gehou het vir eie gebruik. Kliek, die foon is morsdood.
Surprise was weer die hele naweek siek!
My hart is stukkend vir die kind…
Naskrif: Blykbaar is dit ‘n kulturele ding dat die dogter se familie geld kan eis by die seun se familie, as ‘n kind buite die huwelik gebore word.
Hartseerste is dat die oorlede babatjie se pa se familie “damages” moes betaal, terwyl haar lykie al in die lykshuis was…skandalig! Die Xhosa oupa het dit self vir Gogo vertel, as deel van sy dreigtaktiek.
Die verhaal sluit hierby aan https://perdebytjie.wordpress.com/2018/07/03/surprise-wat-n-skat/
67 Replies to “Onweerswolke…”
November 20, 2018 om 4:22 vm
November 20, 2018 om 4:52 vm
Ek voel lus en gil kliphard, Frannie!
November 20, 2018 om 8:48 vm
Of trek jou hare uit jou kop uit…
November 20, 2018 om 4:28 vm
Verskoon tog menz se Frans: maar kultuur of nie, is dit fucked up om ‘n kind as kommoditeit te sien of te gebruik. En elke keer Surprise se hart te breek.
Die ma en haar familie behoort geensins voort te plant nie.
November 20, 2018 om 4:34 vm
Vee tog maar uit, menz gaan nou eerder ‘n draai loop en ‘n rokie rook. Daar is nog honderde woorde wat menz sou wou sê, maar dit gaan nks help nie.
November 20, 2018 om 4:35 vm
O goeie fok, menz bedoel vee tog maar al menz se kommentare hier uit …. ^&^$#*&!$*& v&%^)@#*%&)@%!&
November 20, 2018 om 4:51 vm
Ek vee niks uit nie, want jy sê presies hoe ek van gister af voel!
November 20, 2018 om 4:50 vm
Kultuur is nie altyd goed nie en mense behoort slegte kultuurgoedere myns insiens uit te roei. Hier moet ons PK (polities korrek) wees en oppas om op tone te trap,maar ek is soos jy, absoluut siek daarvoor!
November 20, 2018 om 5:00 vm
November 20, 2018 om 5:10 vm
Sjoe dis hartseer. Die arme kind. Die arme ouma.
November 20, 2018 om 5:32 vm
Lyk of die sage nooit gaan eindig nie, Toortsie!
November 20, 2018 om 6:01 vm
Ongelukkig lyk dit so. Daardie mense sal aanhou probeer, en dalk om verkeerde redes.
November 20, 2018 om 6:03 vm
Dis beslis verkeerde redes. Hulle het nog nie ‘n dag lank omgegee vir die kind nie. Dis wat ek so skandalig vind, dat mens ‘n kind kan gebruik om geld te genereer. Geen wonder ons sit met sulke sosiale probleme nie…kinders word rondgegooi soos speelballe!
November 20, 2018 om 6:16 vm
En selfs in gegoede huise tussen opgevoede mense word kinders as speelballe gebruik om mense te manipuleer, net sodat sekere mense hulle sin kan kry. Tragies.
November 20, 2018 om 7:32 vm
As daar nou iets is wat my liefdevolle mercy hart onmiddelik verander in n befoeterde renoster koei, is dit as hulle met ‘n kindjie mors. Sê vir gogo as sy my vuiste nodig het moet sy laat weet😡die arme arme kleinding!!
November 20, 2018 om 12:00 nm
My vuiste is geolie en my moue is opgerol!
November 20, 2018 om 12:15 nm
Sê as ek moet kom help..
November 20, 2018 om 1:21 nm
Ons kry vir Broodina ook, dan vorm ons ‘n gedugte span! 😄😄
November 20, 2018 om 1:34 nm
November 20, 2018 om 7:34 vm
Grooot probleem in SA is, ons ken nie die mense se taal nie en nog minder, weet ons iets van hulle kultuur af. Ek, het ‘n lang storie daaroor, moet dalk eendag, daaroor skryf.
November 20, 2018 om 12:03 nm
Jy kan gerus daaroor skryf, Danie. Ek het al self gewonder oor kultuur en die logika daarvan. Ons kultuur het ook lelike goed en soos wat die wêreld verander, moet kultuur tog ook aanpas daarby. Mens kan nie skuil agter kultuur as iets duidelik verkeerd is daarmee nie.
November 20, 2018 om 7:45 vm
Dankie tog vir ń ouma soos Gogo wat veg vir haar kleinkind. Ai, Dina.
November 20, 2018 om 11:48 vm
Ek hits haar heeltyd aan!
November 20, 2018 om 11:57 vm
November 20, 2018 om 8:20 vm
Dis so sleg dat kinders so misbruik word, want die bliksels weet dat kinders die grootste manipulasie tool is…ek moet liewers nie sê wat ek voel nie. Dalk omdat daar in my eie lewe ‘n soortgelyke situasie is…reeds daarvoor kan ek nie praat nie. Sulke tye wens ek dat sluipmoorde maklik kon wees, regverdigbaar.
Ek deel jou sentiment.
November 20, 2018 om 8:34 vm
November 20, 2018 om 11:49 vm
November 20, 2018 om 9:54 vm
En daar is soveel mense wat wens vir kinders. En dan is daar die wat kry en so maak. Ek hoop Gogo se liefde dra Surprise deur die lewe.
November 20, 2018 om 11:52 vm
Sover het dit die outjie gered van ‘n groot gemors. Ek weet nie of jy alles oor hom gelees het nie, maar hy het twee jaar by ‘n ander ouma gebly, waar hy amper ‘n volslae alkoholis was reeds op tweejarige ouderdom. Die ouma bedryf ‘n sjebien en die kind is aan die verskriklikste goed blootgestel. Arme Gogo het haar vrek gesukkel om die kind weer reg te kry en nou begin die nonsens weer!
Nee. Het nog nie als gelees nie. Dis absoluut verskriklik.
Ai, arme Surprise. Dut is altyd seer dat kinders die slagoffers is van grootmense se oorlog. Geldgierigheid is siek, en net die arme ouma is werlik lief vir die kind…. my har bloei vir hulle…
Wolfie, ek is woedend hieroor!
November 20, 2018 om 11:53 vm
Ek kan net indink hoe kwaad jy is…
November 20, 2018 om 10:19 vm
doe moeite om het te begrijpen, maar wat een verhaal…
Ongelukkig die verhaal van duisende kinders hier.
November 20, 2018 om 11:11 vm
Wat triest allemaal, en dat allemaal over de rug van dat jochie!
November 20, 2018 om 11:54 vm
Mense wat sulke dinge doen vir geld!
November 20, 2018 om 11:17 vm
Kinderen moeten een gelukkige jeugd kennen!
Ja Paul…hierdie arme kind is al deur baie. Ek is sommer bitter kwaad oor die situasie!
November 20, 2018 om 11:23 vm
Dis vreeslik hartseer en onregverdig teenoor die arme kind!
November 20, 2018 om 11:56 vm
Ja, en niemand gee regtig om oor hom nie, behalwe Gogo. Ek moedig haar heeltyd aan om vir hom te veg.
November 20, 2018 om 3:37 nm
November 20, 2018 om 11:43 vm
Ek is saam Poerdez, wil vloek, huil en iemand donner. Dis siek
November 20, 2018 om 11:58 vm
Ek sal ook sommer iemand blikxem, maar mens moet so oppas. Gelukkig is Gogo se kop reg aangeskroef. Haar seun , wat Surprise se pa is, kort ook ‘n vet klap!
November 20, 2018 om 12:57 nm
Aangrijpend verhaal. Er zijn inderdaad veel kinderen in dergelijke situaties. Jammer genoeg.
November 20, 2018 om 1:20 nm
November 21, 2018 om 12:08 vm
Wat fijn voor de jongen dat hij zo een oma heeft! Knuffel voor uw kleinzoon van uit nederland. Ik heb bewondering voor u!
November 21, 2018 om 4:07 vm
Dis eintlik my huishulp se kleinseun, maar ek staan agter haar om te veg vir die kind.Baie dankie Ingrid.
November 21, 2018 om 2:06 vm
Ek dink nie Surprise se Gogo gaan opgee sonder n groot baklei nie!
November 21, 2018 om 4:05 vm
Sy is reg daarvoor, Dries. Die famile kom Saterdag en sy het klaar beplan om Surprise weg te steek by iemand sodat hulle hom nie eers te siene kry nie. Natuurlik stook ek haar ook op!😄
November 22, 2018 om 9:10 vm
Dit maak mens sommer de vieste in. Kan die welsyn nie vir Surprise wettig in die ouma se pleegsorg sit nie?
November 23, 2018 om 5:23 vm
Sy gaan werk maak daarvan.
November 22, 2018 om 8:42 nm
Wat een drama .heel erg voor de grootmoeder en ook voor het kind
November 23, 2018 om 5:20 vm
Heel onnodig, maar so gaan dit maar soms, veral as geld betrokke is.
November 25, 2018 om 3:33 nm
Ai arme Surprise en sy gogo. Hou ons asseblief op hoogte
November 26, 2018 om 4:41 vm
November 26, 2018 om 1:12 nm
Schokkend. Arm kind.
November 26, 2018 om 2:33 nm
Dinge lyk darem nou meer positief. Ek sal later daaroor blog.
November 29, 2018 om 8:13 vm
Ai… hoekom is dit so maklik om kinders te maak maar so moeilik om die regte verantwoordelikheid te neem? Dil lyk vir my asof kinders soos besittings beskou word! Jammer en onheilspellend!
November 29, 2018 om 1:20 nm
Daar is darem goeie nuus…die oupa het bietjie opgehou met sy nonsens, want sy het hom gedreig met die hof en ook gesê haar werknemer wil sy adres en ID hê, dat ons ‘n saak kan maak. Dink hy het bietjie geskrik!😳
November 29, 2018 om 1:23 nm
Ek is bly julle kan raad gee… en dat die jong knaapie se kanse nou beter is! 😉
November 29, 2018 om 1:39 nm
Hou maar duim vas. Ons wil nie te betrokke raak nie, netnou het ons moeilikheid, omdat ons ook nie altyd die kultuur verstaan nie.
November 29, 2018 om 3:56 nm
Ons maak so! Stywe duime! 😉
November 29, 2018 om 10:39 nm
I’m not sure the translation was clear but I think I got the general idea. Allow me to say this: European liberals have no idea how far away some cultures may be. And as much as I have lived and traveled the world over, (which does open one’s eyes) there are some… “cultural” aspects I dislike thoroughly. There! I’ve said it. 😦
November 30, 2018 om 5:02 vm
This is about a child being thrown around. Grandmother has been looking after him for eight years and the family on the other side wants money for ” damages”, because her son made their daughter pregnant. They never paid a cent for his upbringing or anything. This nonsense always starts around this time of the year. I am also tired of being politically correct. The logical explanation is that this is not correct, albeit “culture”. So many bad things happen in the name of culture. We also experienced a lot of that in my life. Nowadays I distance myself from culture and use my own brain to decide if it is nonsense.
November 30, 2018 om 4:33 nm
Using brain is the only response to nonsense. 😉
Vorige bydraeVorige Kolkat op sy mooiste
Volgende bydraeVolgende (S)kattige (s)katjies…